O plimbare prin Flămânda și Sfânta Ecaterina, două cartiere unice, care-și păstrează și numele de mahalale, și farmecul din vechiul București
Dincolo de blocurile optzeciste, scăpate printr-un noroc chior de sistematizarile din „Epoca de Aur", două vechi cartiere din București au supraviețuit miraculos. Flămânda și Sfânta Ecaterina se numesc și, dacă te plimbi pe străzile de aici, trăiești sentimentul că ai pășit cumva direct într-o galerie de fotografii de epocă.